اندونزینین سولاوسی آداسین‌داکی زلز‌له و سونامی‌ده حیاتینی ایتیره‌نلرین ساییسی ۲ مین ۶۵ نفره یوکسلدی.
رپوبلیکا قازئته‌سینین خبرینه گؤره، بؤلگه‌ده‌کی حربی یئتکیلیلر، ۲۸ سپتامبردا میدانا گلن دئپرم و سونرا اولوشان سونامیده اؤلو ساییسینین ۲ مین ۶۵ نفره یوکسلدیگی، عایله‌لردن گلن بیلدیریملره گؤره ده ۶۸۰ نفرین ایتکین اولدوغو معلوماتینی پایلاشدی.
بؤلگه‌ده رسمی اولاراق آپاریلان آراما قورتارما ایشلرینین بو گون سونا چاتاجاغینی قید ائد‌ن یئتکیلیلر، گؤنول‌لولر و ایتکینلرین عائله یاخینلارینین آختارما ایشلرینین داوام ائده‌بیله‌جگینی و بؤلگه‌ده عاجل دوروم ایشلرینین ده آی سونونا قدر داوام ائدجگینی ایفاده ائتدی.
دیگر یاندان، اولکه‌نین دوغو جاوه ایالتینین قوزئی دوغوسوندا یئرلشن سیتوبوندو شهری اورتالارین‌دا میدانا گلن زلز‌له‌ده ۳ نفر حیاتینی ایتیردی.
اولوسال فلاکت یؤنتیم آژانسی، ۶،۴ بؤیوکلویون‌ده‌کی زلز‌له‌نین تأثیرینین ان چوخ حس ائدیلدیگی ایالتین گایام بؤلگه‌سین‌ده ۳ نفرین اؤلدویو بیلدیریلدی.
آچیقلامادا، دئپرمین حس ائدیلدیگی بالی آداسین‌دا ژمبرانا بؤلگه‌سین‌ده ده بعضی ائولرین خسارت آلدیغی ایفاده ائدیلدی.
